**Tyrinselän tuulivoimapuisto** on Kanta-Hämeessä Humppilassa, Jokioisissa ja Ypäjällä sijaitseva tuulivoimayhtiö Megatuulen tuulivoiman tuotantoalue.  Alue on Humppilan, Jokioisten ja Ypäjän rajalla ulottuen kaikkien kolmen kunnan puolelle. Alue on korkeimmillaan noin 155 m merenpinnan yläpuolella. Tyrinselän ensimmäisen vaiheen (Jokioisten voimalat) investointien arvo on noin 26 miljoonaa euroa ja toisen vaiheen (Humppilan ja Ypäjän voimalat) investoinnin arvo on noin 18-19 miljoonaa euroa.   Tyrinselkä on ensimmäinen Kanta-hämeen tuulivoimapuisto.

Voimalat
--------

Tyrinselälle on vuonna 2016 rakennettu Jokioisten kunnan puolelle neljä sähköntuotannossa olevaa tuulivoimalaa. Ne ovat saksalaisen Nordexin valmistamia Nordex N131-mallia. Niiden napakorkeus on 144 metriä ja tuuliturbiinin halkaisija 131 metriä, jolloin voimalan kokonaiskorkeus turbiinin siiven ollessa pystyssä on 210 metriä. Yhden voimalan teho on 3,0 megawattia ja tuulivoimapuiston kokonaisteho vuonna 2016 toteutetuilla neljällä voimalalla 12 megawattia. Nämä voimalat olivat valmistuessaan Suomen korkeimmat. 

Tuulivoimaloita lisättiin vuonna 2021 neljällä , joista yksi tuli Humppilan puolelle ja kolme Ypäjän puolelle. Uudet tuulivoimalat ovat Nordexin valmistamia Nordex N149-mallia, joiden napakorkeus on 145 metriä, tuuliturbiinin halkaisija 149 metriä ja teho 4,2 megawattia. Voimaloiden kokonaiskorkeus nousee 220 metriin.

Lupaprosessi
------------

Voimalaitoksen rakentamista ovat viivyttäneet erilaiset valitusprosessit. Ypäjän kunta hyväksyi tuulivoimalaitokset mahdollistavan osayleiskaavan joulukuussa 2015 ja myönsi luvan kunnan puolelle suunniteltuihin alun perin neljään voimalaan vuonna 2016. Hämeenlinnan hallinto-oikeuteen valitettiin helmikuussa 2017 yhden voimalan paikasta, mutta oikeus hylkäsi valituksen. Oikeuden päätöksestä valitettiin edelleen Korkeimpaan hallionto-oikeuteen, jotka tutkittuaan asiaa hylkäsi valituksen maaliskuussa 2018. Pitkän valitusprosessin myötä Jokioisten puolelle suunniteltua voimalatyyppiä ei ollut enää tuotannossa ja Megatuuli haki poikkeamislupaa vaihtaakseen voimaloita. Ypäjän kunta hyväksyi poikkeamisluvat ja rakennusluvan muutossuunnitelmat vuonna 2018, mutta päätöksistä valitettiin Hämeenlinnan hallinto-oikeuteen. Hallinto-oikeus jätti valitukset tutkimatta ja helmikuussa 2019 päätös sai lainvoiman. Humppilan kunnan puolelle rakennettavat voimalat läpäisivät lupaprosessin ilman valituksia.

Yhden voimalan jääminen pois suunnitelmista johtui muun muassa sähkön siirtokapasiteetin loppumisesta kesken.

Sähköntuotanto
--------------

Tyrinselkä on tuuliolosuhteiltaan Suomen parhaita. Jokioisten voimalat kytkettiin Carunan sähköverkkoon kesällä 2016. Sähköntuotantoarvioiden mukaan tuulivoimaloiden tehon piti olla 30-40% maksimitehosta tuottaen sähköä noin 3000 sähkölämmitteisen omakotitalon tarpeisiin. Nykyiset neljä voimalaa ovat olleet käyttöasteeltaan reilut 40% maksimitehosta, joka on hieman yli alkuperäisen tuotantoarvion.   

Tyrinselällä on oma sähköasema, joka syöttää sähköä Carunan suurjänniteverkkoon.

Lähteet
-------

1. 1 2 3 4 5 6  Tyrinselkä I & II *enersense.fi*. Enersense Oy. Viitattu 4.11.2023.
2. 1 2  Tyrinselän tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 3.11.2023.
3. 1 2  Nordex N131 *www.thewindpower.net*.  23.9.2023. Ranska:  The Wind Power. Viitattu 4.11.2023. (englanniksi)
4. 1 2  Tyrinselkä II / Jokioinen *www.thewindpower.net*. Ranska:  The Wind Power. Viitattu 23.11.2023. (englanniksi)
5. 1 2  Nordex N149 *www.thewindpower.net*.  19.6.2023. Ranska:  The Wind Power. Viitattu 23.11.2023. (englanniksi)
6. 1 2 3 4 5 6  Tyrinselän tuulivoimapuisto voi laajentua Ypäjällä ja Humppilassa – pohjatyöt voivat alkaa tänä vuonna  20.02.2019. Yle. Viitattu 4.5.2021.
7. 1 2  Video: Suomen korkeimmat tuulivoimalat nousevat Jokioisille – valtavat lavat kurottavat 210 metriin  08.04.2016. Yle. Viitattu 4.5.2021.
8. 1 2  Suojainen Tyrinselkä Lounais-Hämeessä valjastetaan pian tuuliturbiineilla  11.08.2015. Yle. Viitattu 4.5.2021.
9. ↑  Tyrinselkä / Jokioinen *www.thewindpower.net*.  23.9.2023. Ranska:  The Wind Power. Viitattu 4.11.2023. (englanniksi)
10. ↑  Tyrinselälle nousee uusia tuulivoimaloita – asennustyöt ovat parhaillaan käynnissä  01.10.2020. Yle. Viitattu 4.5.2021.
11. ↑  Asianajotoimisto Mäkitalo: Tuulivoimaa koskevaa oikeuskäytäntöä 2015–2018 (PDF) (s. 171 (Tyrinselän)) *tuulivoimayhdistys.fi*. Helsinki:  Suomen tuulivoimayhdistys. Viitattu 23.11.2023.
12. 1 2  Jokioisten tuulivoimalat jauhavat nyt sähköä verkkoon  08.07.2016. Yle. Viitattu 4.5.2021.

Aiheesta muualla
----------------

* Tyrinselän tuulivoimapuistot esimerkki Enersensen vahvasta tuulivoimaosaamisesta, 2021